stanford-oval/wikipedia huggingface dataset:
ג'סטין ברת'ה
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1998 | מועדון 54 | בחור במועדון | ללא קרדיט |
| 2003 | אהבה מחוץ לחוק | בריאן |  |
| 2004 | אוצר לאומי | ריילי פול |  |
| 2005 | תסמכי עליו | ג'ספר ברנרד |  |
| 2006 | אין כמו בבית | אייס |  |
| 2007 | אוצר לאומי: ספר הסודות | ריילי פול |  |
| 2008 | אוהב אותך, ניו יורק | ג'סטין |  |
| 2009 | בדרך לחתונה עוצרים בווגאס | דאג בילינגס |  |
| 2009 | החצי השני | ג'ק | גם מפיק בפועל |
| 2009 | להתאהב מחדש | ארם פינקלשטיין |  |
| 2010 | הולי רולרס | יוסף צימרמן |  |
| 2011 | בדרך לחתונה עוצרים בבנגקוק | דאג בילינגס |  |
| 2011 | סוס אפל | ריצ'רד |  |
| 2013 | הנגאובר 3: חוזרים לווגאס | דאג בילינגס |  |
| 2013 | קאנטרי בלוגראס בלוז | סטיב באטורס |  |
| 2014 | Brahmin Bulls | אלכס |  |
| 2016 | בחורה לבנה | קלי |  |
| 2016 | Sticky Notes | בריאן |  |
| 2018 | האוטו של השכן | הווארד ויצמן |  |
| 2018 | משתתפים בצערך | קן |  |
| 2019 | נגד כיוון השעון | פיטר הובס |  |
| 2021 | צדק של אב | סיימון קלי |  |
| 2022 | Dear Zoe | דייוויד גלאדסטון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | חדר מורים | ג'ף קהאיל | תפקיד ראשי; 5 פרקים |
| 2009 | WWII in HD | ג'ק וורנר | דיבוב; 5 פרקים |
| 2013-2012 | הנורמלים החדשים (אנ') | דייוויד סויר | תפקיד ראשי; 22 פרקים |
| 2016 | המדריך לגבר | ג'וש בארט | תפקיד ראשי; 13 פרקים |
| 2018-2017 | הטובות לקרב | קולין מורלו | תפקיד ראשי (עונות 2-1); 17 פרקים |
| 2019 | היסטוריה שתויה | תומאס הרפר אינס | פרק: "Drunk Mystery II" |
| 2021 | הסנדק של הארלם | רוברט מורגנתאו | 5 פרקים |
| 2022 | אוצר לאומי: קצה ההיסטוריה | ריילי פול | פרק: "Charlotte" |
הערות שוליים

↑  "TVLine.com on Twitter". Twitter. נבדק ב-2018-06-01.
| --- | --- |
בקרת זהויות :  BnF: cb16199095q (data)  GND: 1042538875  ISNI: 0000 0000 7799 3400  LCCN: no2005070456  MusicBrainz: 86ececfe-1fc5-4444-a67a-11f1e4c62152  NKC: xx0227217  VIAF: 120201295   WorldCat (עם VIAF): 120201295
ג'ון ווסלי ג'רוויס

| --- | --- |

 לידה:  שנות ה־80 של המאה ה־18 סאות' שילדס, הממלכה המאוחדת 
 פטירה:  14 בינואר 1839 ניו יורק, ארצות הברית 
 תחום יצירה:  ציור 
 
ג'ון ווסלי ג'רוויס (באנגלית: John Wesley Jarvis‏; 1780 או 1781 – 14 בינואר 1839) היה צייר אמריקאי.
ביוגרפיה

ג'ון ווסלי ג'רוויס, נולד בסאות' שילדס שבאנגליה. אביו היה ימאי אנגלי, שהעביר את משפחתו לארצות הברית באמצע שנות ה-80 של המאה ה-18. המשפחה התיישבה בפילדלפיה. שם בילה את ילדותו והחל את הכשרתו האמנותית. ידוע שהוא ביקר בסטודיו של צייר הדיוקנאות מהתקופת הקולוניאליה מתיו פראט והוא הכיר את הצייר הדני כריסטיאן גולגר. ההוראה הרשמית שלו החלה בסביבות 1796, כשהתלמד אצל אדוארד סאבאג'. הוא בילה גם עם דייוויד אדווין, חרט אנגלי שהועסק גם על ידי סאבאג'.
ג'רוויס עבר לניו יורק בשנת 1801 עם אדוארד סאבאג'. תוך שנה הוא עבד בעצמו כחרט. בשנת 1803 הוא נכנס לשותפות עם ג'וזף ווד. השותפות שלו עם ווד נמשכה שבע שנים. יחד ביצעו תחריטים, מיניאטורות ודיוקנאות גדולים יותר. ג'רוויס למד את טכניקת הציור המיניאטורי מאדוארד מלבון.
בנוסף הפעיל בית ספר לציור וביצע דיוקנאות זולות בצלליות. בעיר ניו יורק הוא נהנה מפופולריות רבה, ואורח חייו היה האקסצנטריים שהשפיע על עבודתו. הוא ביקר בבולטימור, צ'ארלסטון וניו אורלינס, אירח הרבה וצייר פורטרטים של אנשים בולטים, במיוחד בניו אורלינס, שם היה הגנרל אנדרו ג'קסון אחד המצוירים.
היו לו עוזרים בתקופות שונות גם תומאס סולי וגם הנרי אינמן.
בשנת 1809 התחתן ג'רוויס עם בטסי בורטיס (שמתה כעבור ארבע שנים בשנת 1813 והותירה אותו עם שני ילדים). הוא נפרד ממשפחתו במטרה לפנות לעבודות דיוקן בבולטימור. אף שחזר מדי פעם לניו יורק, הוא נשאר בבולטימור מספר שנים. בעוד ניו יורק תמיד נותרה כבסיס הבית שלו, הוא המשיך לנדוד לערים אחרות במשך רוב חייו.
במהלך 30–1820, הוא חיפש עבודה בדרום קרוליינה, קנטקי, לואיזיאנה, מסצ'וסטס, וושינגטון, וירג'יניה, אוהיו וג'ורג'יה. חניכו, הנרי אינמן, ליווה אותו ככל הנראה בנסיעות אלה עד שתקופת חניכותו הסתיימה בשנת 1822.
ג'רוויס עלה לראש הסולם המקצועי בשנת 1814, כאשר לקח על עצמו עבודה חסרת תקדים לציור שישה דיוקנאות באורך מלא של גיבורי חיל הים של מלחמת 1812 עבור העיר ניו יורק. (גילברט סטיוארט ויתר על הפרויקט החשוב לאחר סכסוך עם הפטרונים).
במשך למעלה מעשור הוא נותר צייר הדיוקנאות המוביל בניו יורק, עם קשרים חשובים לאליטות הפוליטית, המסחרית והתרבותית. ג'רוויס היה גם יוצא דופן בזכות לבושו הראוותני, והנטייה לצרוך אלכוהול. הוא נודע כאיש חברה וקשריו לעולם התיאטרון היו רבים.
ירידתו החלה בשנות העשרים של המאה ה-19. בשנת 1823 הוא נתבע בהצלחה על ידי חניכו ג'ון קווידור בגין הפרת חוזה, ובשנה שלאחר מכן הוא איבד את המשמורת על ילדיו בקרב בבית משפט עם אשתו השנייה. עשור לאחר מכן, בשנת 1834, הוא לקה בשבץ מוחי כשהיה בניו אורלינס. הוא הפך למשותק וחסר יכולת נפשית, הוא בילה את שארית חייו בעיר ניו יורק, מטופל על ידי אחותו. הוא נפטר שם בעוני בשנת 1839.
דוגמאות לציור שלו נמצאות באוספי החברה ההיסטורית בניו יורק, ובמוזיאון המטרופוליטן לאמנות.
גלריה

אשת הצייר
פיליפ הון
ג'ון קולדוול קַלהוּן
ג'ון רנדולף
סולומון איזק
דוויט קלינטון
ג'ון ג'ייקוב אסטור
ג'יימס פנימור קופר
הערות שוליים

↑  Chisholm, Hugh, ed. (1911). "Jarvis, John Wesley". Encyclopædia Britannica. 15 (11th ed.). Cambridge University Press. p. 276.
↑  Biography of John Wesley Jarvis, americanartgallery.org
| --- | --- |
בקרת זהויות :  BNE: XX1519263  GND: 133033295  ISNI: 0000 0001 1755 3494  LCCN: nr92020585  RKD: 42017  SNAC: w63x8bnr  SUDOC: 197045642  ULAN: 500008614  VIAF: 30715649   WorldCat (עם VIAF): 30715649
גופיף מייסנר

| --- | --- |

 שיוך:  קולטן מכני של העור, contact receptor, Meissner-like corpuscle 
 תיאור ב:  האנטומיה של גריי (מהדורה 20) (1061) 
 על שם:  גאורג מייזנר
 מזהים
 טרמינולוגיה היסטולוגיקה:  H3.11.06.0.00007 
 FMA:  83605 
 מערכת השפה הרפואית המאוחדת:  C0205831 
 
גופיף מייסנר (באנגלית: Meissner's corpuscle) הוא גופיף חישה אשר נמצא בעור, בדומה לגופיף פצ'יני וגופיף רפיני. הוא אחראי על תחושות של מגע, ונמצא בעיקר בדרמיס הפפילרי של עור נטול שערות כמו אצבעות הידיים והרגליים, וכן השפתיים.
מבנה הגופיף הוא מעין צילינדר העטוף בתאי שוואן, ובתוכו דנדריט של עצב סנסורי בעל צורה ספירלית.
לגופיף חישה זה הרגישות החישה הגבוהה ביותר, והוא מסוגל לחוש בתנודות בתדרים 10–50 הרץ.
גורדונ'ס (ג'ין)

| --- | --- |

 סוג:  ג'ין
 אחוז אלכוהול:  37.5
 יצרן:  Diageo
 מוצא:  בריטניה בריטניה
 מועד הכנה ראשוני:  1769
 צבע:  שקוף
 טעם:  ערער ותבלינים
גורדונ'ס (באנגלית: Gordon's) הוא הג'ין הנמכר ביותר בעולם. גורדונ'ס נרקח על ידי איש עסקים סקוטי בשם אלכסנדר גורדון שפתח את המזקקה שלו באזור סאות'ווארק ובידל את הג'ין שלו על ידי כך שהוא לא הוסיף לו סוכר וכך המציא את הג'ין היבש, שהפך לסטנדרט עולמי. בשנת 1786 המזקקה עברה לקלרקנוול. מותג הג'ין הזה מכיל 37.5% אלכוהול בנפח ומתאפיין בארומות וטעמים של ערער ועשבי תיבול.
המותג נמצא בבעלות יצרנית האלכוהול הבריטית דיאג'יו.
ג'סטין ברי

| --- | --- |
אין תמונה חופשית
 לידה:  24 ביולי 1986 בייקרספילד, ארצות הברית 
 פטירה:  23 באוגוסט 2018 (בגיל 32) אנסנדה, המדינות המקסיקניות המאוחדות 
 מדינה:  ארצות הברית 
 השכלה:  תיכון סטוקדייל 
 תקופת הפעילות:  1999–2007 (כ־8 שנים) 
 
ג'סטין ברי (באנגלית: Justin Berry; נולד ב-24 ביולי 1986 ונעלם ב-23 באוגוסט 2018) היה אזרח אמריקאי שבגיל 13 הקים ותפעל אתר אינטרנט פורנוגרפי שהכיל סרטונים מגונים בהם הוא נראה מקיים יחסי מין עם נערים נוספים. כאשר הגיע לגיל 18, ברי לקח חלק בכתיבת מאמר עבור עיתון הניו יורק טיימס. לפני שהמאמר פורסם, הובטחה לברי חסינות מפני העמדה לדין בתמורה לכך שיסייע לרשויות לעצור גברים פדופילים הגולשים באתר האינטרנט שלו. לאחר שהפרשה נחשפה, ברי נקרא להעיד בפני הקונגרס האמריקאי. ברי נהג להופיע רבות בתקשורת בין השנים 2005 ל-2007.
בשנת 2018, בהיותו בן 32, ברי הוכרז כנעדר בזמן ששהה במקסיקו ולאחר מכן הוכרז כמת על ידי הרשויות.
ביוגרפיה > ילדותו ונעוריו

ג'סטין ברי היה בנם של נוט מארווין ברי וקרן פייג'. ברי גדל בעיר בייקרספילד שבקליפורניה ולמד במכון לאמנויות שבדאלאס, טקסס. ברי התגורר במקסיקו יחד עם אביו, שדיבר ספרדית באופן שוטף וניהל מכוני עיסוי בעיר מסטלאן למשך תקופה.
ביוגרפיה > אייכנוולד והניו יורק טיימס

ביוני 2005, כתב בעיתון הניו יורק טיימס בשם קורט אייכנוולד (Kurt Eichenwald) שמע על ברי בעקבות פוסט שהאחרון פרסם בפורטל Yahoo! שהוקדש למעריציו. אייכנוולד יצר קשר עם ברי בצורה אנונימית דרך רשת האינטרנט וסיפר לו שהוא פזמונאי שרוצה להיפגש איתו. למרות שברי חשש שחברו האנונימי יכול להיות שוטר סמוי, הוא הסכים לקבל מאייכנוולד סכום של 2,000 דולר ב-8 ביוני 2005, לפני שהסכים להיפגש איתו.
במהלך הפגישה, אייכנוולד הציג עצמו כעיתונאי והסביר לברי מדוע הוא רצה להיפגש עמו. למרות שברי המשיך לתפעל את אתר האינטרנט שלו לאחר הפגישה עם אייכנוולד, אייכנוולד רכש את אמונו של ברי והאחרון נתן לו גישה לאתר האינטרנט שלו.
אייכנוולד ביקש מברי שידגים לו כיצד הוא מתפעל את האתר וברי הסכים והציג בפניו שיחה שהוא ניהל עם עוקביו באתר. לאחר שברי חשף את זהותם של קטינים נוספים שנוצלו מינית על ידי מבוגרים, אייכנוולד ביקש מברי להוריד את האתר מהרשת ולמסור את המידע על הקטינים לרשויות החוק.
אייכנוולד השלים את המחקר שביצע על פועלו של ברי ואת כתיבת המאמר ב-19 בדצמבר 2005. הניו יורק טיימס פרסם את המאמר עם הכותרת "דרך מצלמת הרשת שלו, ילד מצטרף לעולם אינטרנטי מושחת". המאמר סקר את פועלו של ברי והציג אותו כקטין שנוצל על ידי מבוגרים פדופילים.
ביוגרפיה > ראיונות בתקשורת והעדות מול הקונגרס האמריקאי

ברי, ביחד עם אייכנוולד הופיע בתוכנית האירוח של אופרה וינפרי ב-15 בפברואר 2006 וסיפר את סיפורו.
ב-4 באפריל 2006 ברי הופיע מול הקונגרס האמריקאי וסיפר על הניצול שחווים קטינים בידי פדופילים בגירים ברשת האינטרנט. במהלך העדות ציין ברי "אני לא היחידי, בניגוד למה שאתם חושבים" והמשיך עם סיפורו האישי. ברי הביע את תסכולו מכך שדבר לא נעשה על מנת לעצור את הגברים שניצלו אותו. חברים רבים בקונגרס הביעו רצון לשנות את החוק הנוגע בעונש כנגד מפיצי וצרכני פורנוגרפיית ילדים בעקבות סיפורו של ברי. בנוסף, הקונגרס ציין לשבח את האומץ של ברי ואחד מחברי הקונגרס אף הציע להתחיל מבצע מקיף במטרה להילחם בפורנוגרפיית ילדים.
ביוגרפיה > ראיונות בתקשורת והעדות מול הקונגרס האמריקאי > קן גורלי

ברי העיד שבשנת 2001, בזמן שהיה בן 15, אדם בשם קן גורלי (Ken Gourlay), שהיה אז בן 23 הציע לו לעבוד בחברה שלו וכן להשתתף במחנה קיץ שעסק במחשבים בקיץ 2002. בעדותו, ברי סיפר שקנת' תקף אותו מינית כחודשיים לפני שהגיע לגיל 16 (גיל ההסכמה בארצות הברית) בזמן שהיה במחנה הקיץ. ברי סיפר שהתקיפה שינתה אותו והעיד: "בעזרת משפחתי והפסיכולוג שלי, אני מבין שההתעללות שחוויתי מקן הייתה נקודת מפנה עבורי וגרמה לי לפנות להרס עצמי. לאחר המעשה, קן התנצל והבטיח שזה לא יקרה שוב, אבל כמובן שזה קרה". ברי וקנת' שמרו על קשר גם לאחר שברי עבר למקסיקו עם אביו וציין שקנת' ביקר אותו שם פעם אחת. הידידות עם ברי מוזכרת בבלוג של קנת', ביחד עם התכתבות בין השניים וכן תיאור הפגישה עם ברי.
ביוגרפיה > הופעות בתקשורת

ברי, אייכנוולד וגורלי הופיעו בראיון טלוויזיוני ברשת C-SPAN האמריקאית לפני עדותו של ברי בקונגרס. ברי ואייכנוולד התראיינו בתוכניתו של לארי קינג ב-4 באפריל 2006. בנוסף, השניים התראיינו בתוכנית הבוקר של קייטי קוריק ברשת NBC. בנוסף לראיון אותו העניקו השניים בתוכנית של אופרה וינפרי.
ב-9 במאי 2006, תוכנית הטלוויזיה "חוק וסדר: מדור מיוחד" הציגה פרק בשם Web ("רשת") המבוסס באופן חלקי על סיפורו של ברי ועוקבת אחר נער מתבגר המתחזק אתר אינטרנט המכיל פורנוגרפיית ילדים בכיכובו ובכיכוב אחיו הקטן.
ב-25 באוקטובר 2006, ברי ואייכנוולד הופיעו בראיון בבלוג בשם "The Darkness to Light Show: Breaking the Conspiracy of Silence".
באוגוסט 2007, ברי הופיע בגרסה אוסטרלית של התכנית "60 דקות" והתראיין בה על ההתעללות שעבר בתור נער.
ברי הופיע בפרק בתוכנית "ד"ר פיל" ששמו הוא "מאחורי העדשה: פורנוגרפיית ילדים".
ביוגרפיה > היעלמות

ג'סטין ברי נעלם ב-23 באוגוסט 2018 בזמן ששהה בעיר אנסנדה שבמקסיקו והוא בן 32. לפי הרשויות, הוא נחשב למת.
הערות שוליים

1 2 3 4  Eichenwald, Kurt (2005-12-19). "Through His Webcam, a Boy Joins a Sordid Online World". The New York Times (באנגלית). ISSN 0362-4331. נבדק ב-2022-10-23.
1 2  CNN.com - Transcripts, transcripts.cnn.com
↑  David France, 'Times' Reporter Kurt Eichenwald's Tragic Attempt to Save Child-Porn Star Justin Berry - Money 2007 -- New York Magazine - Nymag, New York Magazine (באנגלית)
1 2 3  Eichenwald, Kurt (2005-12-19). "REPORTER'S ESSAY: Making a Connection With Justin". The New York Times (באנגלית). ISSN 0362-4331. נבדק ב-2022-10-23.
↑  "Editors' Note". The New York Times (באנגלית). 2007-03-06. ISSN 0362-4331. נבדק ב-2022-10-23.
1 2  Wayback Machine, web.archive.org, ‏28 בדצמבר 2006
↑  kengourlay.com: The man. The site. The blog., web.archive.org, ‏9 ביוני 2003
↑  Web, Law and Order (באנגלית)
↑  DOASKDOTELL TV Reviews 2, www.doaskdotell.com
↑  Behind the Lens: Child Pornography, Dr. Phil, ‏23 במאי 2012 (באנגלית)
↑  Ayude a localizar a Justin Knute, www.elvigia.net (בספרדית)
↑  Docket Alarm Inc, JUSTIN KNUTE BERRY DECEASED, BPB-19-002763 (California State, Kern County, Superior Court), Docket Alarm (באנגלית)
↑  Justin Berry - BoyWiki, www.boywiki.org
ג'ורג' וילארד קונבל

| --- | --- |

 לידה:  4 באוקטובר 1866 ארצות הברית קורטלנד (אנ'), ניו יורק, ארצות הברית
 פטירה:  2 בינואר 1933 (בגיל 66) ארצות הברית טמפה, פלורידה, ארצות הברית
 מדינה:  ארצות הברית ארצות הברית
 מקום קבורה:  בית הקברות הכפרי בקורטלנד 
 השכלה:  אוניברסיטת קורנל
 מקצוע:  אדריכל
 
ג'ורג' וילארד קונבל (באנגלית: George Willard Conable;‏ 4 באוקטובר 1866 – 2 בינואר 1933) היה אדריכל אמריקאי שפעל בניו יורק באמצע המאה ה-20.
ביוגרפיה

קונבל נולד בקורטלנד (אנ') ב-4 באוקטובר 1866. ב-1886 סיים את לימודיו בבית ספרו במדינה, והחל את לימודיו באוניברסיטת קורנל ב-1890.
ב-1905 היה עוזרו של האדריכל ארנסט פלאג והכין תוכניות ושרטוטים עבור בניין סינגר. קונבל ידוע בעיקר כאדריכלן של שתי כנסיות לותרניות בניו יורק.
קונבל מת בטמפה שבפלורידה בגיל 66 ב-2 בינואר 1933.
הערות שוליים

↑  "George W. Conable Dies in Hospital Here". Tampa Bay Times. 1933-01-03. p. 2. נבדק ב-2020-12-12 – via Newspapers.com.
| --- | --- |
בקרת זהויות :  LCCN: no2014001580  VIAF: 306129874   WorldCat (עם VIAF): 306129874
גופיף צהוב

| --- | --- |

 שיוך:  מערכת הרבייה 
 תיאור ב:  האנטומיה של גריי (מהדורה 20) (1256) 
 מזהים
 לטינית (TA98):  corpus luteum 
 טרמינולוגיה אנטומיקה:  A09.1.01.015 
 TA2 (2019):  3484 
 FMA:  18619 
 קוד MeSH:  A05.360.319.114.630.278 
 מזהה MeSH:  D003338 
 מערכת השפה הרפואית המאוחדת:  C0010092 
 
חתך בשחלה - הגופיף הצהוב מסומן במספר 10
הגופיף הצהוב (בלטינית: Corpus Luteum, גוף צהוב) הוא בלוטה אנדוקרינית הנוצרת מהזקיק השחלתי לאחר הביוץ .
הגופיף הצהוב מכיל  תאי גרנולוזה  ותאי טקה (Theca interna) שעברו התמיינות (לוטאיניזציה), תאים אלו אחראים להפרשת הורמונים סטאואידים כגון פרוגסטרון ואסטרדיול. בנוסף מכיל הגופיף הצהוב תאים נוספים כגון תאים חיסונים ותאי אנדותל המדפנים את כלי הדם הרבים בבלוטה זו.
הטריגר ההורמונלי להמשך קיומו של הגופיף הצהוב הוא ההורמון המופרש מבלוטת יותרת המוח (ההיפופיזה), LH (Leutinizing Hormone). הורמון זה משרה ייצור מוגבר של פרוגסטרון על ידי תאי הגרנולוזה של הגופיף הצהוב הנמצא בשחלה ובכך מונע ביוצים נוספים. בנוסף, LH יגרום לתאי הטקה להפריש אנדרוגנים שיהפכו באמצעות האנזים ארומטז לאסטרוגן שחלתי. הפרוגסטרון בעצמו ידכא המשך הפרשת LH כך שזהו מעגל של משוב שלילי שעתיד להסתיים כעבור 14 ימים - בתחילת הדימום המחזורי.
תפקיד נוסף של הגופיף הצהוב הוא לשלוח הורמונים לרחם שגורמים להתעבות דופן הרחם וגורמים להיריון תקין.
כאשר מתרחשת הפריה הגופיף הצהוב מקבל סיגנל הורמונלי שונה שגורם לו להמשיך להתקיים ולתפקד - וזהו ה-HCG - Human Chorionic Gonadotropin שמיוצר בעיקרו על ידי השליה. טריגר הורמונלי זה נמשך לאורך ההריון וגורם לגופיף הצהוב להמשיך ולהפריש פרוגסטרון הנחוץ לקיומו ומהלכו התקין של ההריון. בנוסף יפריש הגופיף הצהוב חומר נוסף הקרוי רלקסין (Relaxin), שיגרום להתרככות רצועות ומפרקים בגוף, כגון המפרק הסחוסי הנמצא בקדמת האגן - מאחה עצמות החיק (symphysis pubic), ובכך יקל על מהלך הלידה מבחינה מכנית.
אם גופיף צהוב מוסר עד השבוע ה-12 להריון, הדבר יגרום להפלה של העובר. עם זאת, הגופיף הצהוב יתנוון בעצמו במהלך השבוע ה-13 עד השבוע ה-17 של ההיריון, ויֵיהָפֵךְ בסופו של דבר לרקמת צלקת לבנה או גופיף לבן.
הערות שוליים

↑  J D O'Shea, Heterogeneous cell types in the corpus luteum of sheep, goats and cattle, J Reprod Fertil Suppl, 1987, עמ' 71-85
↑  Guyton and Hall Textbook of Medical Physiology, p. 1060
| --- | --- |
בקרת זהויות :  NLI: 987007565363205171  BnF: cb11958111r (data)  GND: 4156406-6  LCCN: sh85033012  TA98: A09.1.01.015
ג'ון ווקר-לינד

| --- | --- |

 לידה:  9 בפברואר 1981 (בן 43) וושינגטון די. סי., ארצות הברית 
 שם לידה:  John Philip Walker Lindh 
 מדינה:  ארצות הברית, אירלנד 
 השכלה:  תיכון רדווד 
 השקפה דתית:  אסלאם 
 
ג'ון ווקר-לינד (באנגלית: John Walker Lindh; נולד ב-9 בפברואר 1981) הוא אמריקאי שלחם בשורות הטליבאן.
ביוגרפיה

ג'ון ווקר-לינד נולד למשפחה מן המעמד הבינוני ב-1981. גדל בפרברי וושינגטון הבירה ובקליפורניה. בהשפעת הביוגרפיה של מלקולם X החל למצוא עניין באסלאם, פרש מלימודיו, התאסלם וקרא לעצמו עבדול חמיד. דרכו הובילה אותו לארצות האסלאם, תימן ופקיסטן, שבהן עסק בלימוד השפה הערבית ובלימודי הקוראן.
במאי 2001, הוא הגיע לאפגניסטן. הוא נתפס על ידי הכוחות האמריקאים בנובמבר 2002, בעת המתקפה האמריקאית באפגניסטן, כשהוא נלחם נגד האמריקאים לצד כוחות הטליבאן.
בינואר 2002 הוחזר ג'ון ווקר-לינד לארצות הברית. השלטונות החליטו שלא להעמיד אותו לדין בפני בית דין צבאי, אלא להביאו לדין בפני בית משפט אזרחי במדינת וירג'יניה, על קשר להעמיד חיי אזרחים אמריקאים בסכנה. התביעה טענה כי ידע מראש על פיגועי 11 בספטמבר וכי היה חבר ברשת הטרור של אל-קאעידה והציגה ראיות על כך. ב-4 באוקטובר 2002 נדון ג'ון ווקר-לינד ל-20 שנות מאסר.
בפברואר 2019 שוחרר ווקר-לינד מהכלא.
ראו גם

קרב קאלאי ג'נגי
הערות שוליים

↑  סוכנויות הידיעות, האמריקני מהטליבאן שוחרר: "סכנה לארה"ב", באתר ynet, 23 במאי 2019
| --- | --- |
בקרת זהויות :  NLI: 987007335044605171  PLWABN: 9810815427205606  GND: 128859814  ISNI: 0000 0000 7871 7555  LCCN: nr2003001452  NTA: 268566062  VIAF: 77377368   WorldCat (עם VIAF): 77377368
ג'ון אוהנלון

| --- | --- |

 לידה:  23 באפריל 1876 פורטאדון, הממלכה המאוחדת 
 פטירה:  20 בפברואר 1960 (בגיל 83) דבלין, אירלנד 
 הישג בולט:  היה מס' 85 בעולם בשנת 1924
 מד כושר מרבי:  2374 (בשנת 1925)
 מדינה:  אירלנד
 
ג'ון אוהנלון (באנגלית: John O'Hanlon;‏ 23 באפריל 1876 – 20 בפברואר 1960) היה שחמטאי אירי.
קריירה

אוהנלון זכה תשע פעמים באליפות השחמט של אירלנד. בפעם הראשונה בשנת 1913 ובפעם האחרונה בשנת 1940. הוא גם שיחק באליפות בריטניה שם חלק מקום 8–9 בתחרות אוקספורד בשנת 1910 וחלק מקום 7–9 בתחרות סטרטפורד בשנת 1924; בשתיהן ניצח הנרי ארנסט אטקינס.
אוהנלון חלק מקום ראשון עם מקס אויבה בתחרות ברודסטיירס בשנת 1921, הגיע למקום השמיני בתחרות הייסטינגס 1921/22 (ניצח: בוריסלב קוסטיץ'), חלק מקום 1–3 עם מרסל דושאן וויטלי הלברשטט בתחרות בדרום צרפת בשנת 1928 והגיע למקום ה-12 בתחרות ניס בשנת 1930 (ניצח: סבלי גריגורייביץ' טרטקובר).
אוהנלון השתתף בנבחרתה האולימפית של אירלנד במספר אולימפיאדות, אך ללא הצלחה יתרה.
השתתפות באולימפיאדות

ג'ון אוהנלון השתתף ב-2 אולימפיאדות השחמט כחלק של קבוצת אירלנד.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד יכולת | נקודות | תוצאות |  % | מקום |
| 1935 | 3 | אירלנד |  | 1.5 מ-19 | 0+ 3= 16- | 7.9 | 20 קבוצתי |
| 1939 | 1 | אירלנד |  | 1 מ-5 | 1+ 0= 4- | 20 | 23 קבוצתי |
הערות שוליים

↑  John O'Hanlon 1876-1960, www.icu.ie
| --- | --- |
בקרת זהויות :  ISNI: 0000 0003 9055 3225  NTA: 306195550  VIAF: 284180498   WorldCat (עם VIAF): 284180498
ג'יימס ג'ונסון (צייר)

| --- | --- |
ג'יימס ג'ונסון, רחוב רדקליף, 1825
ג'יימס ג'ונסון, רחוב רדקליף, 1825
 לידה:  1803 דאונאנד, הממלכה המאוחדת 
 פטירה:  1834 (בגיל 31 בערך) באת', הממלכה המאוחדת של בריטניה הגדולה ואירלנד 
 תחום יצירה:  שרטוט אדריכלי 
 
ג'יימס ג'ונסון (באנגלית: James Johnson‏; 1803 – 1834) היה שרטט אדריכלות אנגלי, צייר צבעי מים ושמן שהיה חבר באסכולת בריסטול. ג'ונסון היה גם צייר נופים פואטיים בצבעי שמן.
ביוגרפיה

ג'ונסון נולד בשנת 1803 בדאונאנד ליד בריסטול. אביו היה בעל פאב.
בשנת 1819 הוא הפיק רישומים מהסביבה, ובשנת 1822 הציג ציורי נוף באקדמיה המלכותית לאמנויות. בבריסטול הוא השתתף במפגשי שרטוט הערב של אמני אסכולת בריסטול, ובשנת 1823 שיתף פעולה עם פרנסיס דנבי וסמואל ג'קסון בפרויקט ליתוגרפיה.
בשנת 1824 היה ג'ונסון ממארגני התערוכה של אמנים מקומיים במוסד בריסטול החדש. עם זאת, הוא התקשה למכור את עבודתו, ועבר ללונדון בשנת 1825. הוא הציג נופים באקדמיה המלכותית שוב ב־1825 וב־1826.
בשנת 1826 חזר לבריסטול ואז עבר לבאת', סומרסט, שם הפך למורה לציור. עם זאת, הוא המשיך לייצר רישומים של בריסטול עבור האספן ברייקנברידג', כולל כמה צבעי מים משובחים מאוד של פנים הכנסייה בשנת 1828.
הוא נפטר בבאת' בשנת 1834 לאחר שהתאבד.
אוסף ברייקנרידג' נמצא במוזיאון העיר בריסטול ובגלריה לאמנות. בגלריית טייט יש אחד מציורי השמן הרומנטיים שלו, "אגם השלווה", שכונה אחד הנופים המשובחים ביותר של בית הספר בריסטול.
הערות שוליים

↑  Greenacre, Francis (1973). The Bristol School of Artists: Francis Danby and Painting in Bristol 1810–1840 (exhibition catalogue). Bristol: City Art Gallery, Bristol. pp. 165–169.
↑  Matthew, H.C.G.; Harrison, Brian (2004). Oxford Dictionary of National Biography, Vol. 29. New York: Oxford University Press. p. 522
| --- | --- |
בקרת זהויות :  RKD: 42417  SNAC: w64j3267  ULAN: 500023710  VIAF: 95827395   WorldCat (עם VIAF): 95827395
ג'פרי השני, דוכס בריטני

ג'פרי השני, דוכס בריטני (באנגלית: Geoffrey II, Duke of Brittany; ‏ 23 בספטמבר 1158 - 19 באוגוסט 1186) היה בנם הרביעי של הנרי השני, מלך אנגליה, ושל אלינור, דוכסית אקוויטניה. ביולי 1181 נישא לקונסטנס, בתו של דוכס בריטני, וירש את התואר דרכה כמה חודשים מאוחר יותר.
ג'פרי נהרג בתאונה במהלך תחרות רכיבה בשנת 1186. בשעת מותו היה השני בסדר הירושה לכתר אנגליה, אחרי אחיו ריצ'רד לב-הארי ולפני אחיו ג'ון. בנו של ג'פרי, ארתור מבריטני, שנולד שבעה חודשים אחרי מותו, ירש את מקומו בסדר הירושה. ריצ'רד הומלך בשנת 1189, ומת בשנת 1199. ארתור נלחם על הכתר נגד דודו ג'ון, נשבה ונרצח. בתו של ג'פרי, אלינור מבריטני, נכלאה בקורפה, ומתה ב-1241 כאסירת המלוכה.
ג'ון אוגדון

| --- | --- |
אין תמונה חופשית
 לידה:  27 בינואר 1937 Mansfield Woodhouse, הממלכה המאוחדת 
 פטירה:  1 באוגוסט 1989 (בגיל 52) לונדון, הממלכה המאוחדת 
 מוקד פעילות:  הממלכה המאוחדת 
 מקום לימודים:  בית הספר העל-עממי מנצ'סטר, הקונסרבטוריון המלכותי הצפוני, הקונסרבטוריון המלכותי של מנצ'סטר 
 סוגה:  מוזיקה קלאסית 
 שפה מועדפת:  אנגלית 
 כלי נגינה:  פסנתר 
 פרופיל ב-IMDb
 
ג'ון אנדרו הווארד אוגדון (באנגלית: John (Andrew Howard) Ogdon;‏ 27 בינואר 1937 - 1 באוגוסט 1989) היה פסנתרן ומלחין אנגלי.
חייו

אוגדון החל בלימודי הפסנתר באופן רציני בשנת 1945, בקולג' המלכותי למוזיקה במנצ'סטר, אצל איזו אלינסון. מוריו בשנים הבאות היו קלוד ביגס, אגון פטרי, מיירה הס, ריצ'רד הול וג'ורג' לויד. בתקופת לימודיו השתתף ב"קבוצת המוזיקה החדשה" של מנצ'סטר, שם ניגן בהשמעות בכורה מיצירותיו הוא ויצירותיהם של חבריו ללימודים ולקבוצה, אלכסנדר גר, הריסון ברטוויסל ופיטר מקסוול דייוויס. בשנת 1958 דרך כוכבו כאשר החליף בליברפול בהתראה קצרה פסנתרן שחלה, וניגן את הקונצ'רטו השני לפסנתר של ברהמס, כמעט בקריאה מהדף. באותה שנה ניגן בליברפול את הקונצ'רטו של בוזוני בשליטה ובבקיאות שהדהימו את קהל שומעיו. רושם דומה השאיר על הקהל בהופעתו הראשונה ברסיטל בלונדון בשנת 1959. כעבור שנה זכה בפרס בוזוני ובשנה שלאחריה בפרס ליסט. בשנת 1962 חלק עם ולדימיר אשכנזי את הפרס הראשון בתחרות צ'ייקובסקי במוסקבה, ששימש לו נקודת זינוק לקריירה בינלאומית.
הרפרטואר של אוגדון הקיף כמעט את כל ספרות הפסנתר על כל היבטיה, מיצירות המופת של התקופה הקלאסית והרומנטית ומוזיקה של המאה ה-20 המשיך לתמיכה ביצירות נודעות פחות של מלחיני עבר והווה, מבוזוני וליסט אל רבים מבני זמנו וארצו, אם בביצועי בכורה ואם בהקלטות. בין השאר הרבה להופיע עם ברנדה לוקאס, שהייתה ב-1960 לאשתו.
שליטתו של אוגדון בפסנתר, יכולתו להתגבר על כל אתגר, כוח ההתמדה המופלא וכישרונו לקלוט יצירות כבדות-משקל בקריאה ראשונה אפשרו לו להשיג שיאים מוזיקליים, שנחשבו עד אז לבלתי מושגים. הודות לצניעות ולהיעדר הראוותנות שאפיינו אותו הצליח אוגדון בחבר בהרכבים קאמריים וכמלווה, ועם זאת היה וירטואוז מבריק, שהציב תמיד ובכל עת את כישוריו בשירות המוזיקה. גישתו ליצירות שניגן הייתה מעמיקה; הוא הרבה בעיון ובמחקר ומעולם לא התייחס לרפרטואר שלו כאל דבר המובן מאליו. אוגדון היה מלחין פורה, בעיקר לכלי מקלדת, וראה בהלחנה גורם שאין לו תחליף במכלול התפתחותו המוזיקלית ובגישתו לביצוע.
בשנות ה-70' התגברה מחלת הנפש של אוגדון, שאובחנה כסכיזופרניה. ההישג המזהיר ביותר של שנותיו האחרונות היה הקלטה וביצוע של "אופוס קלוויצ'מבליסטיקום" מאת קייחסרו שאפורג'י סוראבי (Sorabji), יצירה כבדה, ארוכה (יותר מארבע שעות) ומורכבת, שהצלחתו של אוגדון לרתק לה את קהל מאזיניו מעידה הן על גאוניותו היחידה במינה של המבצע והן על עוצמתה הרגשית והאינטלקטואלית של המוזיקה. ההקלטה בת ארבעת התקליטורים, שיצאה לאור חודשים אחדים לאחר מותו של סוראבי נחשבת לגולת הכותרת בקריירה של אוגדון.
אוגדון מת בלונדון ב-1 ביולי 1989.
כתבים

"היצירות לפסנתר סולו" של פרנץ ליסט (1861-86): האיש ויצירתו", עורך א. ווקר (לונדון, 1970, מהדורה 2, 1976)
"המסורת הרומנטית", מוזיקה לכלי מקלדת, עורך ד. מתיוס (הרמונדסוורת', 1972
[Altarus AIR–CD–9075 [disc notes] "קייחוסרו סוראבי והרמן מלוויל", סוראבי: אופוס קלאוויצ'מבליסטיקום